Paul Scholes () inggih punika juru main bal-balan saking Inggris, ingkang dangu lan ngantos dumugi pensiun main ing klub Manchester United (MU). Manawi main bal-balan, Paul Scholes pikantuk posisi minangka gelandhang utawi "midfielder. Scholes dados salah satunggalipun pemain "génerasi emas" Manchester United ingkang dipunurmati sanget déning sadaya "fans" amargi keprigelanipun anggènipun main bal, sopan santunipun ing lapangan lan ing njawi lapangan. Scholes dados génerasi "Class of '92 Manchester United" (génerasi Manchester United taun 1992), sesarengan kaliyan Ryan Giggs, Gary Neville, Phil Neville, David Beckham, Kevin Pilkington, Robbie Savage, lan pemain sanèsipun ingkang nyebar ing liga-liga dhomestik Inggris.